Asma al-Assad

Asma al-Assad (arabisk: ‏أسماء الأسد‎, født 1975 som Asma al-Akhras) er Syrias tidligere president Bashar al-Assads ektefelle. De giftet seg i 2000.Is Asma Assad in London?The Daily Telegraph, By Nabila Ramdani, 10. mai 2011

 Liv og virke 
 Bakgrunn 
Asma al-Assad ble født i London i 1975. Foreldrene var velstående, av syrisk opprinnelse fra byen Homs og sunni-muslimer. Faren, Fawaz Akhras, jobbet som kardiolog, og moren, Sahar, jobbet som førstesekretær ved den syriske ambassaden i London.Shmuel Bar:Bashar’s Syria: The Regime and its Strategic Worldview   Herzliya Lauder School of Government, 2006

Asma vokste opp i London-bydelen West Acton. Trass i sin religion gikk hun på en kristen konfesjonell skole tilknyttet Church of England, men gikk senere videre på en bekjennelsesuavhengig skole. Der fikk hun tilnavnet «Emma».

 Tidlig karriere 
Asma al-Assad avla eksamen ved King's College London. Hun jobbet deretter i finansnæringen i New YorkJames Bennet:The Enigma of DamascusNew York Times, 10.juli 2005 , først for Deutsche Bank og deretter for J.P. Morgan. Hun bodde også en periode i Paris og behersker fransk og spansk.

 Ekteskap med president Assad 
Hun møtte Bashar al-Assad, som er alawittmuslim, da han studerte oftalmologi i London. Paret holdt kontakten etter Bashar al-Assad måtte returnere til Syria på grunn av broren, Bassel al-Assads, plutselige død. Etter at Bashar al-Assad ble ny president i Syria i juni 2000, flyttet Asma al-Assad til Syria i november, og paret giftet seg i desember samme år. Paret har tre barn, Hafez, Zein og Kareem.

I motsetning til sin svigermor, konen til president Hafez al-Assad som sjelden opptrådte offentlig, har Asma al-Assad hatt en forholdsvis markant offentlig rolle. Men hun skal ikke ha hatt noen politisk innflytelse av betydning.

 Referanser 

Kategori:Personer fra London
Kategori:Syrere